Okulowooza okusegeere kukoma ku emu oba ebbiri ku sensa zo ettaano kye zikulaze kungulu; tekugenda mu buziba bwakyo. Kyokka okulowooza okugereesa kuyingira munda mu kintu. Omuntu alina endowooza ey’okusegeera atunuulira essinzizo nga ekizimbe obuzimbe naye oyo alina endowooza ey’okugereesa atunuulira essinzizo nga ekifo ekiraga obutonde bw’omuntu kalimagezi alaba Sabagezi, Namugereka, Katonda mu kibalo ne sayansi ali emabega w’obutonde n’obwengula. Katonda oyo ali emabega wa sayansi n’ekibalangulo ekiri emabega w’obutonde agereesebwa okuba ow’ekyewuunyo, asaanidde okutenderezebwa mu kifo eky’enjawulo ekiyitibwa essinzizo.